Årsrapport 2017

Kurskomiteen i Vestfold

# Kurskomiteen i Vestfold har i 2017 bestått av følgende medlemmer:

Beate Bratland, fom september 2015: Allmennlege, leder for kurskomiteen fra 01.09.16 til 01.09.18.

Mats Foshaug, fom september 2015: Assisterende fylkeslege / LIS BUPA

Kjell Arne Bustnes, fom november 2014 tom 01.09.17: Allmennlege

Ingunn Krohn Olsen, fom september 2013 tom 01.09.17: Allmennlege

Søren Bredahl Nissen, fom september 2013 tom 01.09.17: Kommuneoverlege på Tjøme

Anders Gundersen, fom september 2013 tom 01.09.17: Sykehuslege

*Bror Olav Håvardsrud, fom 01.09.17,* ***ny leder*** *fom 01.09.18: Allmennlege, bistilling PKO*

*Anette Gundersen, fom 01.09.17: Allmennlege, for tiden LIS ortopedi*

*Morten Holsbø Pedersen fom 01.09.17: Sykehuslege*

*Thomas Bjørge fom 01.09.17: Allmennlege*

*Niels Kirkhus fom 01.09.17: Allmennlege*

Økonomi:

Regnskapsføring for kurskomitéen er innlemmet i regnskapet for VLF. Fra 2009 er det krav om revisorgodkjent regnskap for hvert enkelt kurs. Vi bruker samme regnskapsfører og revisor som VLF for å tilfredsstille dette kravet.

Aktivitet:

Kurskomiteens oppgave er å godkjenne lokale møteserier og godkjenne kursledelsen som holder kurs for allmennleger.

I 2017 var det følgende møteserier i fylket som ble godkjent:

1.

NAV Tønsberg/Nøtterøy/Tjøme arrangerte møteserie som ble godkjent med følgende tema: Aktivitet og P-diagnoser, senter for jobbmestring, aktivitetskrav ved 8-ukers sykemelding, DigiSyfo, 1234 – prosjektet, AAP- inngangsvilkår, tiltak (Fønix), samtidighet i behandling og tiltak (senter for jobbmestring), utfordrende saker til diskusjon, digitalisering.

2.

PKO arrangerte møteserie som ble godkjent med følgende tema: Kjernejournal, Førerkortforskrift, Nasjonalt handlingsprogram mot antibiotikaresistens/ hva gjøres ved SIV for å redusere antibiotikabruken, Cervixcytologi; rutiner for å sikre god kvalitet ved prøvetaking, og oppfølging av patologiske prøvesvar, kommunal øyeblikkelig hjelp; erfaringer, diagnostisk sløyfe, diskusjon.

3.

NAV Re arrangerte møteserie som ble godkjent med følgende tema:

Aktivitetsplikt, funksjonsvurderinger, innstramming av AAP, digitalisering, kommunikasjon mellom NAV og legene, legetelefon, forventninger til sykemelder i dialogmøter, nytt regelverk AAP 2018, kommunesammenslåing, tilbakemeldinger og gradering av sykemeldinger, psykosomatisk institutt i Skien, raskere tilbake.

Kursarrangement:

Planlagt emnekurs «Arbeid fremmer helse», i samarbeid med NAV Vestfold. Kurset kunne ikke gjennomføres grunnet for få påmeldte.

Beate Bratland, leder for Kurskomiteen i Vestfold 31.08.18